b'\n_START_ARTICLE_\nHelleristningene i Herand\n_START_PARAGRAPH_\nHelleristningene i Herand best\xc3\xa5r av rundt 150 jordbruksristninger p\xc3\xa5 Bakko ved tettstedet Herand i Jondal kommune, Hordaland Helleristningsfeltet er antatt \xc3\xa5 v\xc3\xa6re rundt 3\xc2\xa0000 \xc3\xa5r gammelt og fra yngre bronsealder (1100 \xe2\x80\x93 500 \xc3\xa5r fkr). Motivene spenner over skip, mennesker, offergroper, ringer, og fruktbarhetssymbol. Feltet er spesielt p\xc3\xa5 grunn av de mange erotiske motivene._NEWLINE_Feltet ligger like ved riksvei 550 til Utne, 500 meter \xc3\xb8st for kaia i Herand p\xc3\xa5 det som er kalt Kalhagen. P\xc3\xa5 en bergknaus som kalles Mariskarvet, er det 85 figurer som fremstiller blant annet b\xc3\xa5ter, mennesker, fotspor, vann, ringer og groper. Tolking av symbolikken til motivene g\xc3\xa5r p\xc3\xa5 livssyklus, religion, gr\xc3\xb8derikdom, sol og ritualer. Flere unders\xc3\xb8kelser har v\xc3\xa6rt gjort p\xc3\xa5 stedet og i perioden fra 1972 til i dag er det utf\xc3\xb8rt konserveringsarbeid, og flere nye ristninger er funnet. Ristningene er hogd inn i bergflaten ved hjelp av metallredskap eller hard stein. Opprinnelig har de ikke v\xc3\xa6rt malt, men i dag er er dette gjort av fagfolk for \xc3\xa5 gj\xc3\xb8re motivene tydeligere for bes\xc3\xb8kende._NEWLINE_Den f\xc3\xb8rste som rapporterte om helleristningene var lokalhistoriker og sogneprest i Ullensvang O. Olafsen i 1903.'